Ιωάννης Μανωλεδάκης

Ο Ιωάννης Μανωλεδάκης (Θεσσαλονίκη, 1937 – 26 Ιουνίου 2011) ήταν Έλληνας νομικός, ομότιμος καθηγητής Ποινικού δικαίου και αντεπιστέλλον μέλος της Ακαδημίας Αθηνών.

 Βιογραφία 
Γεννήθηκε στη Θεσσαλονίκη και είχε καταγωγή από τους Λάκκους ΧανίωνΠηνελόπη Ντουντουλάκη, Γιάννης Μάντακας (2001), Η Ιστορία των Λάκκων και οι απανταχού Λακκιώτες το 2001, σελ. 102. Αποφοίτησε από το Αμερικανικό Κολλέγιο «Ανατόλια» το 1955 με τιμητική διάκριση. Αριστούχος πτυχιούχος (1960) και αριστούχος διδάκτορας του Δικαίου της Νομικής Σχολής του Πανεπιστημίου Θεσσαλονίκης (1967). Υφηγητής του Ποινικού Δικαίου ΑΠΘ (1972) και ομόφωνα εκλεγμένος επίκουρος καθηγητής του Ποινικού Δικαίου στην Πάντειο Ανώτατη Σχολή Πολιτικών Επιστημών (1972). Επίκουρος καθηγητής (1973) και τακτικός καθηγητής (1978) του Ποινικού Δικαίου στο ΑΠΘ. Επισκέπτης καθηγητής στη Νομική Σχολή του Πανεπιστημίου Θράκης (1974-1977). Έχει διδάξει Ποινικό Δίκαιο, Φιλοσοφία του δικαίου και Εισαγωγή στην Επιστήμη σε προπτυχιακό και μεταπτυχιακό επίπεδο, καθώς επίσης και σε σχολές επιμόρφωσης στελεχών και λαϊκά πανεπιστήμια. Το 2003 εκλέχθηκε Αντεπιστέλλον Μέλος της Ακαδημίας ΑθηνώνΕπίσημη ιστοσελίδα Ακαδημίας Αθηνών , κατάλογος μελών Τρίτης τάξης. Το 2004 η Σύγκλητος του Α.Π.Θ. του απένειμε ομόφωνα τον τίτλο του Ομότιμου Καθηγητή.Τιμητικός Τόμος στον Ιωάννη Μανωλεδάκη, Τιμητικός Τόμος στον Ιωάννη Μανωλεδάκη

 Αποτίμηση 
Ο Μανωλεδάκης υπήρξε ένας εκ των κορυφαίων Ελλήνων ποινικολόγων. Για τον θάνατό του, μίλησε σύσσωμος ο πολιτικός κόσμος της χώρας. Σε δήλωσή του ο Γ. Παπανδρέου υπογραμμίζει ότι ο Ι. Μανωλεδάκης, υπήρξε πρότυπο επιστήμονα και δασκάλου για πολλές γενιές Ελλήνων Νομικών καθώς διεύρυνε τους ορίζοντες της ποινικής σκέψης και ανήγαγε τη νομική επιστήμη σε εγγυητή της ανθρώπινης ελευθερίας και αξιοπρέπειας ενώ το παραδειγματικό του ήθος, τιμάται από όλη την επιστημονική κοινότητα και την ελληνική κοινωνία.

Για πάρα πολύ μεγάλη απώλεια για τη νομική επιστήμη, την ακαδημαϊκή κοινότητα και τον τόπο μίλησε σε δήλωσή του Ε. Βενιζέλος: «Ο Γιάννης Μανωλεδάκης ήταν ο υποδειγματικός και εμπνευσμένος δάσκαλος. Ο επίμονος και ευρηματικός ερευνητής. Ο ιδρυτής μιας ολόκληρης σχολής στο ποινικό δίκαιο και για μας, τους μαθητές, συναδέλφους και φίλους του, ο άνθρωπος που αποτελούσε το σημείο αναφοράς της ακαδημαϊκής κοινότητας. Ο συνεκτικός ιστός, ο εκφραστής του ηθικού κανόνα μέσα στο ελληνικό πανεπιστήμιο» ιστοσελίδα ΕΡΤ,Απεβίωσε ο καθηγητής Ιωάννης Μανωλεδάκης

 Παραπομπές 

 Πηγές 
 Τιμητικός Τόμος για τον Ιωάννη Μανωλεδάκη, συλλογικό έργο, εκδ. Σάκκουλα (Αθήνα-Θεσσαλονίκη) 2007

Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Καθηγητές Παντείου Πανεπιστημίου